Snímky treba poslať v obálke označenej heslom Fotografia na adresu Úrad Bratislavského samosprávneho kraja, Trnavská cesta 8/A, 820 05 Bratislava. Súťaž je výlučne pre amatérskych fotografov, zapojiť sa do nej môžu obyvatelia všetkých vekových kategórií z kraja. Autor víťaznej snímky získa digitálny fotoaparát.
Práce fotoamatérov musia byť kvalitné. Posielať treba digitálne zábery (v rozlíšení 4 megapixely) v tlačenej podobe alebo klasické fotografie (rozmery 10 x 15 cm) vyvolané z filmu. Môže byť priložené aj CD, do hodnotenia sa však dostanú výlučne vyvolané, resp. vytlačené snímky.
Víťazné snímky za všetky štyri ročné obdobia budú spolu s výberom ďalších najzaujímavejších záberov uverejnené v kalendári Bratislavského kraja na rok 2006.
(sita)